Hor Arabeske

Arabeske ženski je hor Zagrebačke džamije. Najstariji je hor ove vrste muzike na našim prostorima, a osnovan je 1993. pri Islamskom centru u Zagrebu, nakon ostvarene saradnje s rok muzičarem Ismetom Kurtovićem, prilikom snimanja patriotske pjesme i video spota "Mojoj dragoj BiH". 

Naziv Arabeske odabrale su članice hora u kojem danas pjeva 15-ak djevojaka. Njihov maestro je Ismet Kurtović, nekadašnji pjevač i gitarist zagrebačke rok grupe "Drugi način". 

 Muzička orijentacija 
Repertoar ovog hora su ilahije, kaside, sevdalinke i rok balade.
Osim učestvovanja u programima unutar vjerskih potreba samog Centra, njihovim nastupima redovito su popraćeni svi međureligijski i multikulturalni događaji u Zagrebu, kao što su: Hrvatski glazbeni zavod - Dan ljudskih prava, Franjevačka crkva - Duh Assisa (molitva za mir), Lisinski - koncert nacionalnih manjina u Republici Hrvatskoj. Česti su koncerti u Bosni i Hercegovini, Austriji, Njemačkoj, Švicarskoj, Italiji (Trst-festival etno muzike) i Turskoj. Od 2001. zajedno s rok grupom Zabranjeno pušenje osnovali su grupu Shaderwan Code snimivši albume "Kad procvatu behari" i "Ah, što ćemo ljubav kriti". Također, učestvovale su u snimanju muzike za bosanskohercegovački film "Nafaka", u pjesmama "Behari - Svadba" (video), te "Džezallah", odnosno "Laku noć stari". 

 Diskografija 
"Da se Bosni vratim", 1994. producent je Ismet Kurtović
"Hori, hori vasiona", 2002. kojem je producent Sead Lipovača
"Ti si vjetar, ja sam plamen", 30.12.2006. producent za prvih 5 kompozija je Sead Lipovača, a za ostalih 5 Ismet Kurtović

 Reference 

 Vanjski linkovi 
Zvanična stranica 

Kategorija:Islamska muzika
Kategorija:Hrvatske muzičke grupe
Kategorija:Bosanskohercegovačke muzičke grupe
Kategorija:Muzičke grupe osnovane 2001.